**Üzemi és gazdasági gyakorlat teljesítési feltételei levelezősök számára 2020/21. tanév 1. félévére**

Gazdasági gyakorlat I, III. / Üzemi gyakorlat I., III

**Órakeret**: 16 óra/félév (2 nap)

A lebonyolítás rendje: a hallgató önállóan szervezi.

**Gyakorlat időpontja:** az őszi félév során, hallgató által választott időpontban
**Gyakorlat helyszínei:** a hallgató által választott szőlészeti-borászati tevékenységet végző termelő üzemek, gazdaságok a szaknak megfelelően.

**Követelményrendszer:** A gyakorlat teljesítése kreditponttal nem jár, viszont az abszolutórium megszerzésének és a szakmai vizsgára ill. záróvizsgára bocsátásnak egyik feltétele. A gyakorlat célja az aktuális szőlészeti-borászati munkák megismerése egy szabadon választott termelő üzemben, gazdaságban. Továbbá megismerni a termelési szerkezetet, az alkalmazott technológiákat, gépeket, eszközöket, berendezéseket.

**Az oktatás tartalma és tervezett ütemezése:** A gyakorlat időpontja és időkerete szerepel a levelező tagozat órarendjében, azonban a félév szorgalmi időszakában egyénileg kell egy szabadon választott termelő üzemet, gazdaságot felkeresni. Szükség esetén a kurzusfelelős oktatóhoz kell fordulni.

**A kurzus teljesítésének feltételei:** A hallgató a gyakorlaton végzett megfigyelésekről, elemzésekről stb. köteles írásos anyagot készíteni és azt gyakorlati naplóba rögzíteni. A gyakorlati naplóban szerepeljen még az aktuális tevékenységekkel kapcsolatos szakmai értékelés, megfigyelés, elemzés eredménye is. A gyakorlat összegzéseként készített gyakorlati napló számítógépen szerkesztett és kinyomtatott, összefűzött formában (pl.: iratgyűjtőben stb.) / kb. 10 oldal terjedelemben kerüljön elkészítésre (szimpla sortáv, sorkizárt, 12-es Times New Roman betűméret és típus). A naplót borítóval kell ellátni (formanyomtatvány). A naplóba bele kell kötni a gyakorlati hely igazolását (formanyomtatvány). A gyakorlati napló leadásának elmulasztása, illetve tartalmilag és formailag nem elfogadható gyakorlati napló az aláírás megtagadását eredményezi. A gyakorlati naplóról prezentációt kell tartani a szorgalmi időszak utolsó hetén, a gyakorlat felelősével egyeztetett időpontban.

**A leadás határideje 2020. december 9**.

A gyakorlati naplókat e-mailben az alábbi címre kell küldeni:

toth.adrienn@uni-eszterhazy.hu

**Felmentés a Gazdasági / Üzemi gyakorlat teljesítése alól:** A hallgató jelenlegi / korábbi munkatapasztalata alapján lehetőség van a szakmai gyakorlat teljesítése alóli felmentésre. A felmentést az „Igazolás intézményen kívüli szakmai gyakorlat teljesítése alóli felmentéshez" c. formanyomtatvány segítségével kell kérvényezni. A kérelemhez mellékelni kell munkáltatói igazolást a foglalkoztatásról és munkaköri leírást. A**kérelem beadási határideje: 2020. november 30.** Amennyiben a hallgató regisztrált őstermelő, és az őstermelői tevékenysége kapcsolódik a szakhoz, a kérelemhez mellékelnie kell a Nemzeti Agrárgazdasági Kamara által hitelesített és érvényes értékesítési betétlap és az őstermelői igazolvány másolatát. A kérelmet az alábbi e-mail címre küldjék: toth.adrienn@uni-eszterhazy.hu